《寄题清溪寺》
宋代·苏辙

清溪鬼谷子，雄辩倾六国。
视世无足言，自闭长默默。
苏张何为者，欲窃长短术。
学成果无赖，遂为世所惑。
颠倒卖诸侯，倾转莫可执。
后世何不明，疑我不汝及。
谁知居深山，玩世可终日！君观二弟子，死处竟莫得。
客齐自披裂，投魏求寄食。
悠悠清溪中，石乱流水急。
溪鱼为朝餐，老死得安穴。
居乱独无言，其辩吾不测。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。